Den Vest-Sjællandske Avis, 1829-04-11
Efterat de 9 Exeqviedage for Kirkens afdøde Overhoved vare tilendebragte, forsamlede sig den 22de Februar Cardinals-Collegiet i Capellet i Co ret i St. Peter, hvori den ældste Cardinal holdt Helligaands=Messen og en latinsk Tale med Hensyn til Valget af et nyt Overhoved for Kirken, som nu skulde tage sin Begyndelse. Herpaa kiørte Cardinalerne for sidste Gang hiem til deres Paladser; om Eftermiddagen Kl. 3 forsamlede de sig atter i den hellige Silvesters Kirke paa Monte Cavallo, hvorfra de, efterat den første Strophe var afsiunget af Hymnen Veni Creator Spiritus, begave sig, ledsagede af alle Roms høie Embedsmænd, af Geistligheden og af Schweitzergarden to og to sammen, iførte violette Kapper, Messesærker og en rød Hue (Cappa paronaand over Pladsen til Qvirinalpaladset til Conclave. Afdelinger af Grenadere og Linietropper havde besat Veien fra Kirken til den store Port, som var opfyldt med Mennesker og bestrøet med Guldsand. To Musikchore gik foran Toget og fulgte det indtil Gaarden i Hovedbygningen, hvor Cardinalerne bleve complimenterede af Prælaterne, Biskopperne, Consulerne og de Conservatori, gik op af den store Trappe til Conclavets Vesti bule og derfra begave sig til St. Polos Capel. Her blev Veni Creator afsiunget og Eden aflagt ifølge Jnstitutionerne. Det diplomatiske Corps og andre høie Personer aflagde derpaa deres sidste Besøg til Cardinalerne i deres Celler. Med Nattens Begyndelse lod Gouverneuren over Conclave og dens arvelige Marskal, Fyrste Chigi, tre Gange ringe med Klokken til Tegn paa, at enhver Person, som ikke hørte til Conclave, skulde begive sig bort. Efter den tredie Time aflukkede de Cardinaler, som ere dette Kald overdragne, i den Marskals Overværelse, som har sin Post udenfor, den eneste Port, hvorigiennem der er Indgang, og som ikke er tilmuret, med flere Nøgler, og de hellige Funktioner begyndte. To Gange dagligen blive nu Stemmerne til det nye Pavevalg afgivne i Congregations=Salene; enhver Cardinal afgiver sin Stemme ved en Formular (som bliver lagt sammen i konstige Folder, og hvorpaa han paatrykker sit Segl) hvorpaa den Valgtes Navn og den Vælgendes Underskrift, maae være tydeligt skrevet. Tre dertil committerede Cardinaler samle Valgsedlerne og aabne dem i hele Collegiets Overværelse. Hvergang bliver, naar ikke 2/3 af Vælgerne have stemmet for samme Person, Valget erklæret for ugyldigt, Sedlerne blive revne i Stykker og kastede i en Ovn, hvor de opbrændes; et Blik Rør gaaer fra denne ud i frie Luft, og aabner Udgang for Røgen (dette kaldes Fumata. Publikum pleier hver Dag at samle sig paa Pizza di Montecavella for at see og Røgen opstiger eller ikke; naar det seer den, saa veed det, at der endnu ikke er valgt nogen nye Pave.) Hver tredie Dag vælges nye Forstandere for Conclavet; hver Dag bievaane Medlemmerne en liden Messe i Sidecapellet, eller læse selv een; dette skeer Kl. 9 om Morgenen naar Stemmegivningen er holdet. Naar Valget er bragt til det forønskede Resultat, saa erklærer Gouverneuren at Conclavet er sluttet. Den Lykkelige bliver sat paa den pavelige Throne, hans forrige Confrati knæle for ham og kysser hans Haand med Ærbødighed. Der bliver nu hurtigt meddeelt Marskallen Efterretning derom Roms Klokker begynde at ringe og fra Paladsets Altan meddeles den glade Efterretning til det sammenstimlende Folk. Men førend Cardinalerne have været saa heldige at finde Apostlernes Efterfølger, maae de ikke forlade deres Clausur, enhver Forbindelse imellem dem og den udvortes Verden er afskaaren og de modtage kun Daglyset ovenfra igiennem Træegittere. Deres Mad bliver bragt igiennem saa danne Ventiler, som bruges i Klosterne, og kun i Overværelse af de Prælater og af Marskallen, og bliver bragt ind i den lange Gaard, som omgiver Conclavet, og som er indsluttet af Mure, der ere 15 Alen høie. Bliver een af Cardinalerne syg, saa maae han lade sig tage i Cuur af een af de Læger, som ere indspærrede i Conclavet, eller aldeles forlade det og maae da ikke komme derind igien. Barbere, Tienere og andre saadanne Personer, som ere bestemte til Cardinalernes Opvartning, maae lige saalidet som Cardinalerne staae i nogen Forbindelse med hvad der er uden for Conclavet. Nøder Kirkens Forhold tilat der skal gives en Audience, saa blive de Personer, som have noget at foredrage, bragte indi en Corridor, som er adskildt fra Conclavet, hvor di tale med de tre Forstandere, som staae indenfor, og deres Depescher blive indleverede igiennem de Ventiler, som ere anbragte i Muren. Enhver Cardinal beboer to smaae Værelser, med et Forværelse, som gaaer ud til den lange fælles Corridor, hvilken har smaae Vinduer imod den aflukkede Gade, som kaldes de fire Fontainer; alle disse Værelser ere lave og have nogen Lighed med Arrester. Da der ere 48 Cardinaler i det nærværende Conclave og 11 kunne endnu indfinde sig deri om de ville, saa maatte 3 Værelser anlægges i det ellers sædvanlige Forværelse. Tienerne opholde sig i Kielder-Etagen; Lægerne og Barbererne i en aparte Fløi ved Enden af Bygningen. Alle Døre til Haugen og til Gaderne ere tilmurede og selv Kieldervinduerne; svære Gittere ere spændte foran de øvrige Vinduer, hver Cardinal har forresten sine Beqvemmeligheder og man maae ikke forglemme at denne Arrestering er frie villig. Audiencer i Petersborg og i Varschau.